รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 5 ตุลาคม 2564
วันอังคารที่ 5 ตุลาคม 2564
สรุปข่าวการประชุมคณะรัฐมนตรี 5 ตุลาคม 2564
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (5 ตุลาคม 2564) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงว่าด้วยการกําหนดเครื่องหมายถาวรของเรือไทย พ.ศ. ....
2.  เรื่อง  ร่างกฎกระทรวงสถานีบริการก๊าซธรรมชาติ พ.ศ. ....
3.  เรื่อง  ร่างกฎกระทรวงกําหนดลักษณะของเหรียญกษาปณ์ที่ระลึก 100 ปี กระทรวงพาณิชย์ พ.ศ. ....
4.  เรื่อง  ร่างกฎกระทรวงแบ่งส่วนราชการสํานักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... และร่างกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... รวม 2 ฉบับ
เศรษฐกิจ – สังคม
5.  เรื่อง  ขอทบทวนมติคณะรัฐมนตรีเมื่อวันที่ 10 พฤศจิกายน 2563 เรื่อง การพักชําระหนี้ต้นเงิน พร้อมดอกเบี้ยโครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร ปี 2559 - 2561 และปี 2562 - 2564 และขอขยายระยะเวลาชําระคืนหนี้เงินกู้ โครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร ปี 2559 – 2561
6.  เรื่อง  ข้อเสนอหลักการในการปรับปรุงกฎหมายว่าด้วยธุรกรรมทางอิเล็กทรอนิกส์
7.  เรื่อง  สรุปมติการประชุมคณะกรรมการพืชน้ํามันและน้ํามันพืช ครั้งที่ 1/2564
8.  เรื่อง  ขออนุมัติผ่อนผันยกเว้นมติคณะรัฐมนตรีห้ามใช้ประโยชน์ในพื้นที่ป่าชายเลนโดยเด็ดขาดตามมติคณะรัฐมนตรีเมื่อวันที่ 15 ธันวาคม 2530 วันที่ 23 กรกฎาคม 2534 วันที่ 22 สิงหาคม 2543 และวันที่ 17 ตุลาคม 2543 เพื่อก่อสร้างโครงการ อาคารอัดน้ําบ้านหินดาด อําเภอแหลมงอบ จังหวัดตราด
9.  เรื่อง  แนวทางการใช้ระบบคณะกรรมการเพื่อให้การบริหารราชการแผ่นดินมีประสิทธิภาพและประสิทธิผล
10.  เรื่อง  ผลการประชุมคณะกรรมการนโยบายเขตพัฒนาพิเศษภาคตะวันออก ครั้งที่ 2/2564 เรื่อง การจัดตั้งและเปลี่ยนแปลงเขตส่งเสริมเศรษฐกิจพิเศษ        เพิ่มเติม
11.  เรื่อง  การร่วมลงทุน (Venture Capital) กับผู้ประกอบการภาคการเกษตรไทยของธนาคารเพื่อการเกษตรและสหกรณ์การเกษตร
12.  เรื่อง  รายงานความคืบหน้าในการดําเนินการตามแผนการปฏิรูปประเทศตามมาตรา 270 ของรัฐธรรมนูญฯ (เดือนเมษายน - มิถุนายน 2564)
13.  เรื่อง  สรุปรายงานการติดตามการดําเนินงานตามนโยบายรัฐบาลและข้อสั่งการนายกรัฐมนตรี ครั้งที่ 5 (ระหว่างวันที่ 1 มกราคม - 31 กรกฎาคม 2564)
14.  เรื่อง  ขออนุมัติการสนับสนุนการจัดโครงการ The Michelin Guide Thailand ประจําปี พ.ศ. 2565 – 2569 เป็นระยะเวลา 5 ปีงบประมาณ
15.  เรื่อง  การพัฒนายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย
16.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 35/2564
17.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 9/2564
ต่างประเทศ
18.  เรื่อง  การขอความเห็นชอบต่อร่างขอบเขตการดําเนินงานรางวัลด้านสวัสดิการสังคมและการพัฒนาดีเด่นแห่งอาเซียน (Terms of Reference of ASEAN Outstanding Social Welfare and Development Awards : TOR of AOSWADA)
19.  เรื่อง  การขอความเห็นชอบต่อร่างเอกสารที่จะมีการรับรองในการประชุมระดับรัฐมนตรีว่าการกระทรวงการต่างประเทศของการประชุมว่าด้วยการส่งเสริม       ปฏิสัมพันธ์และมาตรการสร้างความไว้เนื้อเชื่อใจระหว่างประเทศในภูมิภาคเอเชีย  ครั้งที่ 6 และการประชุมที่เกี่ยวข้อง
20.  เรื่อง  ขอความเห็นชอบต่อร่างถ้อยแถลงรัฐมนตรีวิสาหกิจขนาดกลางและขนาดย่อมเอเปค ครั้งที่ 27
21.  เรื่อง  ร่างแถลงการณ์ร่วมอาเซียน-จีน ว่าด้วยการเสริมสร้างความร่วมมือเพื่อการพัฒนาที่ยั่งยืนและเป็นมิตรต่อสิ่งแวดล้อม (ASEAN-China Joint Statement on Enhancing Green and Sustainable Development Cooperation)
22.  เรื่อง  ท่าทีไทยและร่างปฏิญญาคุนหมิง (Kunming Declaration) สําหรับการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ 15 และการ ประชุมที่เกี่ยวข้องช่วงที่ 1
แต่งตั้ง
23.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
24.  เรื่อง  การแต่งตั้งกรรมการผู้ช่วยรัฐมนตรี
25.  เรื่อง  การแต่งตั้งข้าราชการการเมือง (สํานักเลขาธิการนายกรัฐมนตรี)
26.  เรื่อง  ขอต่อเวลาการดํารงตําแหน่งอธิบดีกรมตรวจบัญชีสหกรณ์
27.  เรื่อง  การแต่งตั้งผู้แทนกระทรวงการคลังเป็นกรรมการในคณะกรรมการการเคหะแห่งชาติ
28.  เรื่อง  การแต่งตั้งข้าราชการการเมือง (กระทรวงศึกษาธิการ)
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงว่าด้วยการกําหนดเครื่องหมายถาวรของเรือไทย พ.ศ. ....
คณะรัฐมนตรีมีมติอนุมัติหลักการร่างกฎกระทรวงว่าด้วยการกําหนดเครื่องหมายถาวรของเรือไทย พ.ศ. .... ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานคณะกรรมการกฤษฎีกาไปประกอบการพิจารณาด้วย แล้วดําเนินการต่อไปได้
ทั้งนี้ ร่างกฎกระทรวง ที่ คค. เสนอ เป็นการปรับปรุงรูปแบบการทําเครื่องหมายถาวรสําหรับเรือไทย โดยเฉพาะเรือไทยที่เดินทะเลระหว่างประเทศ และเรือที่เดินในประเทศ รวมทั้งเรืออื่นให้มีความเหมาะสม เพื่อให้เป็นไปตามที่กําหนดในอนุสัญญาระหว่างประเทศว่าด้วยความปลอดภัยแห่งชีวิตในทะเล ค.ศ. 1974 และที่แก้ไขเพิ่มเติม (International Convention for the Safety of Life at Sea, 1974 (SOLAS), as amended) และสอดคล้องกับสภาวการณ์ปัจจุบัน ทั้งนี้ เพื่อเป็นการเตรียมความพร้อมรับการตรวจประเมินภาคบังคับจากองค์การทางทะเลระหว่างประเทศ (IMO Member State Audit Scheme : IMSAS) ในช่วงเดือนกุมภาพันธ์ 2565
สาระสําคัญของร่างกฎกระทรวง
กําหนดให้เจ้าของเรือไทยจัดให้มีเครื่องหมายถาวรที่เห็นได้ชัดเจนบนตัวเรือแต่ละประเภท ดังนี้
1. เรือกลและเรือที่มิใช่เรือกลใช้เดินเรือระหว่างประเทศ ให้จัดทําชื่อเรือและชื่อเมืองท่าขึ้นทะเบียนเรือ หมายเลขทะเบียนเรือ อัตรากินน้ําลึก ไว้ที่ตัวเรือ และกําหนดตัวอักษร และหมายเลขอื่นตามอนุสัญญาระหว่างประเทศว่าด้วยความปลอดภัยแห่งชีวิตในทะเล ค.ศ. 1974 และที่แก้ไขเพิ่มเติม (International Convention for the Safety of Life at Sea, 1974 (SOLAS), as amended) โดยให้เป็นไปตามที่อธิบดีกรมเจ้าท่าประกาศกําหนด
2. เรือกลและเรือที่มิใช่เรือกลใช้เดินในประเทศ ให้จัดทําชื่อเรือและหมายเลขทะเบียนเรือ ไว้ที่ตัวเรือ
3. เรือประมง ให้จัดทําเครื่องหมายถาวร แล้วแต่กรณี และต้องมีอักษร “ป” ในลักษณะไม่กลับด้านอักษรและมีขนาดเหมาะสมกับขนาดของเรือบริเวณหัวเรือภายนอกทั้งสองข้างด้วย
2. เรื่อง ร่างกฎกระทรวงสถานีบริการก๊าซธรรมชาติ พ.ศ. ....
คณะรัฐมนตรีมีมติเห็นชอบร่างกฎกระทรวงสถานีบริการก๊าซธรรมชาติ พ.ศ. .... ที่สํานักงานคณะกรรมการกฤษฎีกาได้ตรวจพิจารณาแล้ว ตามที่กระทรวงพลังงาน (พน.) เสนอ และให้ดําเนินการต่อไปได้
ทั้งนี้ ร่างกฎกระทรวงที่ พน. เสนอ เป็นการกําหนดหลักเกณฑ์ วิธีการ และเงื่อนไขเกี่ยวกับการประกอบกิจการสถานีบริการก๊าซธรรมชาติให้ผู้ประกอบการสถานีบริการก๊าซธรรมชาติ ต้องดําเนินการตามกฎกระทรวงฉบับนี้ เพื่อประโยชน์แก่การป้องกันหรือระงับเหตุเดือดร้อน รําคาญ หรือความเสียหาย หรืออันตรายที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อมจากการประกอบกิจการดําเนินการตามพระราชบัญญัติควบคุมน้ํามันเชื้อเพลิง พ.ศ. 2542 และที่แก้ไขเพิ่มเติม
สาระสําคัญของร่างกฎกระทรวง
1. กําหนดให้การออกแบบสถานีบริการก๊าซธรรมชาติและระบบที่เกี่ยวข้อง การทดสอบและตรวจสอบระบบที่เกี่ยวข้อง การรับ การจ่าย การถ่ายเทก๊าซธรรมชาติ ต้องกระทําโดยผู้เกี่ยวข้องที่ได้รับอนุญาต
2. กําหนดให้สถานีบริการก๊าซธรรมชาติต้องมีแผนผังแสดงตําแหน่งที่ตั้ง แบบก่อสร้าง แบบระบบที่เกี่ยวข้อง แบบแสดงคุณลักษณะของถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทําไอก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติ รายการคํานวณความมั่นคงแข็งแรงของสิ่งก่อสร้าง และกําหนดระยะของสิ่งก่อสร้างที่คลาดเคลื่อนไปจากแบบก่อสร้าง
3. กําหนดให้สถานีบริการก๊าซธรรมชาติต้องมีระยะห่างจากเขตสถานที่ที่กําหนด กําหนดลักษณะและระยะของจุดเริ่มต้นของทางเข้าและทางออกของสถานีบริการ และระยะปลอดภัยของพื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทําไอก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติ
4. กําหนดมาตรฐานของพื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทําไอก๊าซธรรมชาติ เครื่องสูบอัดก๊าซธรรมชาติ ตู้จ่ายก๊าซธรรมชาติ และระบบท่อจ่ายก๊าซธรรมชาติ รวมถึงมาตรฐานของการติดตั้งระบบที่เกี่ยวข้องเข้าด้วยกัน
5. กําหนดให้ถังเก็บและจ่ายก๊าซธรรมชาติที่นํามาใช้ภายในสถานีบริการก๊าซธรรมชาติต้องมีการทดสอบและตรวจสอบก่อนการใช้งาน การทดสอบตามวาระและการทดสอบกรณีที่ได้รับความเสียหาย
6. กําหนดให้ถังเก็บและจ่ายก๊าซธรรมชาติที่นํามาใช้ภายในสถานีบริการก๊าซธรรมชาติต้องเป็นถังที่ได้รับใบอนุญาตประกอบกิจการถังขนส่งก๊าซธรรมชาติ และห้ามนําถังที่หมดอายุการใช้งานตามมาตรฐานการออกแบบมาใช้งาน โดยต้องติดตั้งถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทําไอก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติ บนโครงสร้างที่มั่นคงแข็งแรง
7. กําหนดให้ผู้รับใบอนุญาตประกอบกิจการสถานีบริการก๊าซธรรมชาติต้องควบคุมไม่ให้มีการกระทําที่อาจก่อให้เกิดเปลวไฟหรือประกายไฟในเขตสถานี
8. กําหนดให้สถานีบริการก๊าซธรรมชาติต้องติดตั้งเครื่องดับเพลิงระบบปิดฉุกเฉินสําหรับก๊าซธรรมชาติ หรือของเหลวอื่นหรือก๊าซอื่นที่ติดไฟได้และเครื่องส่งเสียงดังเมื่อก๊าซรั่ว และเครื่องตรวจจับการเกิดไฟ
9. กําหนดวิธีการยกเลิกการประกอบกิจการสถานีบริการก๊าซธรรมชาติ
3. เรื่อง ร่างกฎกระทรวงกําหนดลักษณะของเหรียญกษาปณ์ที่ระลึก 100 ปี กระทรวงพาณิชย์ พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดลักษณะของเหรียญกษาปณ์ที่ระลึก 100 ปี กระทรวงพาณิชย์ พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ กค. เสนอว่า สืบเนื่องจากเมื่อวันที่ 20 สิงหาคม พ.ศ. 2463 กรมพาณิชย์และสถิติพยากรณ์ได้ถูกยกฐานะขึ้นเป็นกระทรวง มีชื่อว่ากระทรวงพาณิชย์ ทําหน้าที่พัฒนาเศรษฐกิจไทยให้มีประสิทธิภาพ เสรี และเป็นธรรม ให้การคุ้มครองพิทักษ์ผลประโยชน์แก่ผู้บริโภค ส่งเสริมการส่งออกและปกป้องการค้าของประเทศเพื่อให้การพาณิชย์ก้าวไกลอย่างมั่นคงและยั่งยืน
ต่อมา กระทรวงพาณิชย์ (พณ.) จึงได้ขอความร่วมมือกรมธนารักษ์ กค. จัดทําเหรียญกษาปณ์ที่ระลึก 100 ปี พณ. ในวันที่ 20 สิงหาคม พ.ศ. 2563 โดยมีวัตถุประสงค์เพื่อน้อมสํานึกในพระมหากรุณาธิคุณของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลทั้งภายในและนานาประเทศ และเก็บไว้เป็นที่ระลึกเพื่อเผยแพร่ประชาสัมพันธ์ความสําเร็จ พัฒนาการและผลการดําเนินงานที่ผ่านมาของ พณ. ไปยังหน่วยงาน องค์กร และประชาชนทั่วไป ซึ่ง กค. ได้ขอพระราชทานพระบรมราชานุญาตจัดทําเหรียญที่ระลึกในโอกาสดังกล่าว และได้รับพระราชทานพระบรมราชานุญาตให้จัดทําเหรียญกษาปณ์ที่ระลึกตามรูปแบบที่ได้นําความกราบบังคมทูลฯ แล้ว
จึงเห็นควรจัดทําเหรียญกษาปณ์โลหะสีขาว (ทองแดงผสมนิกเกิล) ชนิดราคายี่สิบบาท ออกใช้เพื่อเป็นที่ระลึกเนื่องในโอกาสครบ 100 ปี พณ. ในวันที่ 20 สิงหาคม พ.ศ. 2563 สําหรับค่าใช้จ่ายในการจัดทําเหรียญกษาปณ์ดังกล่าวมาจากเงินทุนหมุนเวียนการบริหารจัดการเหรียญกษาปณ์ ทรัพย์สินมีค่าของรัฐและการทําของ ประจําปีงบประมาณ พ.ศ. 2564
สาระสําคัญของร่างกฎกระทรวง
กําหนดชนิด ราคา โลหะ อัตราเนื้อโลหะ น้ําหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์โลหะสีขาว (ทองแดงผสมนิกเกิล) ชนิดราคายี่สิบบาท เพื่อเป็นที่ระลึกเนื่องในโอกาสครบ 100 ปี พณ.
4. เรื่อง ร่างกฎกระทรวงแบ่งส่วนราชการสํานักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... และร่างกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... รวม 2 ฉบับ
คณะรัฐมนตรีมีมติรับทราบร่างกฎกระทรวงแบ่งส่วนราชการสํานักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... และร่างกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... รวม 2 ฉบับดังกล่าว ของกระทรวงทรัพยากรธรรมชาติและสิ่งแวดล้อม (ทส.) ตามที่สํานักงานคณะกรรมการกฤษฎีกาเสนอ และให้สํานักเลขาธิการคณะรัฐมนตรีส่งร่างกฎกระทรวงดังกล่าวรวม 2 ฉบับให้รัฐมนตรีว่าการกระทรวงทรัพยากรธรรมชาติและสิ่งแวดล้อมลงนาม และประกาศในราชกิจจานุเบกษาต่อไป
สาระสําคัญของร่างกฎกระทรวง
1. ร่างกฎกระทรวงแบ่งส่วนราชการสํานักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... เป็นการแก้ไขเพิ่มเติมกฎกระทรวงแบ่งส่วนราชการสํานักงานปลัดกระทรวง ทส. โดยตัดหน้าที่และอํานาจของกองแก้ไขปัญหาการบุกรุกที่ดินของรัฐออกจากสํานักงานปลัดกระทรวง ทส. เพื่อให้สอดคล้องกับการจัดตั้งสํานักงานคณะกรรมการนโยบายที่ดินแห่งชาติ สํานักนายกรัฐมนตรี
2. ร่างกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ..) พ.ศ. .... เป็นการแก้ไขเพิ่มเติมกฎกระทรวงแบ่งส่วนราชการสํานักงานนโยบายและแผนทรัพยากรธรรมชาติและสิ่งแวดล้อม ทส. โดยตัดหน้าที่และอํานาจของกองบริหารจัดการที่ดินออกจากสํานักงานนโยบายและแผนทรัพยากรธรรมชาติและสิ่งแวดล้อม ทส. เพื่อให้สอดคล้องกับการจัดตั้งสํานักงานคณะกรรมการนโยบายที่ดินแห่งชาติ สํานักนายกรัฐมนตรี
เศรษฐกิจ – สังคม
5. เรื่อง ขอทบทวนมติคณะรัฐมนตรีเมื่อวันที่ 10 พฤศจิกายน 2563 เรื่อง การพักชําระหนี้ต้นเงิน พร้อมดอกเบี้ยโครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร ปี 2559 - 2561 และปี 2562 - 2564 และขอขยายระยะเวลาชําระคืนหนี้เงินกู้ โครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร ปี 2559 – 2561
คณะรัฐมนตรีมีมติเห็นชอบตามที่กระทรวงอุตสาหกรรม (อก.) เสนอดังนี้
1. ทบทวนมติคณะรัฐมนตรีเมื่อวันที่ 10 พฤศจิกายน 2563 ที่ได้เคยมีมติเห็นชอบพักชําระหนี้ต้นเงินพร้อมดอกเบี้ยของโครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร (โครงการฯ) ปี 2559 - 2561 และปี 2562 – 2564 งวดชําระหนี้ที่ถึงกําหนดระหว่างวันที่ 1 เมษายน 2563 ถึงวันที่ 31 มีนาคม 2564 เป็นระยะเวลา 1 ปี โดยเห็นชอบขยายระยะเวลาการพักชําระหนี้ต้นเงินพร้อมดอกเบี้ยของโครงการฯ ปี 2559 - 2561 และปี 2562 - 2564 เดิม งวดชําระหนี้ที่ถึงกําหนดระหว่างวันที่ 1 เมษายน 2563 ถึงวันที่ 31 มีนาคม 2564 เป็น งวดชําระหนี้ที่ถึงกําหนดระหว่างวันที่ 11 มิถุนายน 2563 - 30 กันยายน 2565
ซึ่งกรอบวงเงินงบประมาณชดเชยดอกเบี้ยที่เคยได้รับการจัดสรรตามที่คณะรัฐมนตรีได้มีมติอนุมัติไว้เมื่อวันที่ 5 กรกฎาคม 2559 จํานวน 922.50 ล้านบาท และเมื่อวันที่ 11 มิถุนายน 2562 จํานวน 599.43 ล้านบาท มีเพียงพอ
2. ขยายระยะเวลาการชําระคืนหนี้เงินกู้ของโครงการฯ ปี 2559 – 2561 ดังนี้
2.1 กู้เงินเพื่อพัฒนาแหล่งน้ําและการบริหารจัดการน้ําในไร่อ้อย เดิม กําหนดชําระคืนเสร็จสิ้นไม่เกิน 4 ปี เป็น กําหนดชําระคืนเสร็จสิ้นไม่เกิน 6 ปี แต่ไม่เกินวันที่ 30 กันยายน 2567
2.2 กู้เงินเพื่อจัดซื้อเครื่องจักรกลการเกษตร เดิม กําหนดชําระคืนเสร็จสิ้นไม่เกิน 6 ปี เป็น กําหนดชําระคืนเสร็จสิ้นไม่เกิน 8 ปี แต่ไม่เกินวันที่ 30 กันยายน 2569
ซึ่งกรอบวงเงินงบประมาณชดเชยดอกเบี้ยที่เคยได้รับการจัดสรรตามที่คณะรัฐมนตรีได้มีมติอนุมัติไว้ เมื่อวันที่ 5 กรกฎาคม 2559 จํานวน 922.50 ล้านบาท มีเพียงพอ
สาระสําคัญของเรื่อง
อก. รายงานว่า
1. ผลการดําเนินงานที่ผ่านมา ณ วันที่ 30 มิถุนายน 2564 ธ.ก.ส. ได้สนับสนุนสินเชื่อในอัตราดอกเบี้ยผ่อนปรนให้แก่เกษตรกรผู้ปลูกอ้อยที่มาขอกู้ภายใต้โครงการฯ ปี 2559 – 2561 และปี 2562 – 2564 ดังนี้
โครงการฯ
เป้าหมายวงเงินสินเชื่อ
ผลการดําเนินงาน
วงเงินสินเชื่อ
จํานวนเกษตรกร
ปี 2559 – 2561
9,000 ล้านบาท
(ปีละ 3,000 ล้านบาท)
3,615.64 ล้านบาท
(ร้อยละ 40.17 ของเป้าหมาย)
1,651 ราย
ปี 2562 - 2564
6,000 ล้านบาท
(ปีละ 2,000 ล้านบาท)
3,136.24 ล้านบาท
(ร้อยละ 52.27 ของเป้าหมาย)
1,564 ราย
2. เหตุผลความจําเป็นที่ต้องขอทบทวนมติคณะรัฐมนตรีในครั้งนี้
2.1 เกษตรกรชาวไร่อ้อยส่วนใหญ่ไม่สามารถเข้าร่วมโครงการพักชําระหนี้ต้นเงินพร้อมดอกเบี้ยของโครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจร ปี 2559 - 2561 และปี 2562 - 2564 งวดชําระหนี้ที่ถึงกําหนดระหว่างวันที่ 1 เมษายน 2563 - 31 มีนาคม 2564 เป็นระยะเวลา 1 ปี (ตามมติคณะรัฐมนตรี เมื่อวันที่ 10 พฤศจิกายน 2563) เนื่องจากเกษตรกรชาวไร่อ้อยส่วนใหญ่ มีงวดกําหนดเวลาการชําระหนี้ภายในวันที่ 30 มิถุนายนของทุกปี
ดังนั้น จึงมีความจําเป็นต้องเสนอคณะรัฐมนตรีพิจารณาให้ความเห็นชอบขยายระยะเวลาการพักชําระหนี้ต้นเงินพร้อมดอกเบี้ย เป็น งวดชําระหนี้ที่ถึงกําหนดระหว่างวันที่ 1 เมษายน 2563 - 30 กันยายน 2565
2.2 สภาวะความแห้งแล้งติดต่อกันส่งผลกระทบต่อปริมาณอ้อยที่ลดลง ทําให้เกษตรกรชาวไร่อ้อยมีต้นทุนการผลิตสูงขึ้นและยังมีภาระที่ต้องชําระหนี้จากโครงการฯ ปี 2559 - 2561 และปี 2562 - 2564 จําเป็นต้องได้รับการบรรเทาความเดือดร้อนเพื่อให้มีเงินทุนหมุนเวียนในการประกอบอาชีพต่อไป
ดังนั้น จึงมีความจําเป็นต้องเสนอคณะรัฐมนตรีพิจารณาให้ความเห็นชอบการขอขยายระยะเวลาการชําระคืนเงินกู้ของโครงการฯ ปี 2559 – 2561 เป็นระยะเวลา 2 ปี [เช่นเดียวกับโครงการฯ ปี 2562 - 2564 ที่คณะรัฐมนตรีมีมติ (10 พฤศจิกายน 2563) ให้ขยายระยะเวลาการชําระคืนเงินกู้ไปแล้ว]
3. คณะกรรมการอ้อยและน้ําตาลทรายในคราวประชุมครั้งที่ 6/2564 เมื่อวันที่ 23มิถุนายน 2564 ได้มีมติเห็นชอบแนวทางการให้ความช่วยเหลือเกษตรกรชาวไร่อ้อยที่ อก. เสนอคณะรัฐมนตรีในครั้งนี้ด้วยแล้ว
4. อก. ได้รับแจ้งจาก ธ.ก.ส. ว่า ธ.ก.ส. ยินดีให้ความช่วยเหลือเกษตรกรชาวไร่อ้อยและได้แจ้งประมาณการกรอบวงเงินดอกเบี้ยที่ต้องใช้ในการดําเนินโครงการตามที่ อก. เสนอคณะรัฐมนตรีพิจารณาในครั้งนี้ ซึ่งกรอบวงเงินงบประมาณชดเชยดอกเบี้ยที่เคยได้รับการจัดสรรตามมติคณะรัฐมนตรีเมื่อวันที่ 5 กรกฎาคม 2559 และเมื่อวันที่ 11 มิถุนายน 2562 ยังคงมีเพียงพอ โดยมีรายละเอียด ดังนี้
โครงการฯ
ประมาณการกรอบวงเงินดอกเบี้ย
ตามข้อเสนอของ อก. ในครั้งนี้
กรอบวงเงิน
ที่ได้รับการจัดสรรไว้เดิม
ปี 2559 – 2561
[มติคณะรัฐมนตรี (5 กรกฎาคม 2559)]
415.32 ล้านบาท
922.50 ล้านบาท
ปี 2562 – 2564
[มติคณะรัฐมนตรี (11 กรกฎาคม 2562)]
583.32 ล้านบาท
599.43 ล้านบาท
6. เรื่อง ข้อเสนอหลักการในการปรับปรุงกฎหมายว่าด้วยธุรกรรมทางอิเล็กทรอนิกส์
คณะรัฐมนตรีมีมติเห็นชอบดังนี้
1. เห็นชอบในหลักการการปรับปรุงกฎหมายว่าด้วยธุรกรรมทางอิเล็กทรอนิกส์ ตามที่สํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สํานักงาน ป.ย.ป.) เสนอ
2. มอบหมายให้สํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง และสํานักงานพัฒนาธุรกรรมทางอิเล็กทรอนิกส์ร่วมกันจัดทําร่างกฎหมายตามหลักการตามข้อ 1 โดยให้รับความเห็นของสํานักงานพัฒนาธุรกรรมทางอิเล็กทรอนิกส์ และสํานักงานพัฒนารัฐบาลดิจิทัล (องค์การมหาชน) ไปประกอบการพิจารณาด้วย แล้วเสนอคณะกรรมการพัฒนากฎหมายตรวจพิจารณาก่อนเสนอคณะรัฐมนตรีพิจารณาโดยด่วนต่อไป
สํานักงาน ป.ย.ป. เสนอว่า
1. โดยที่ระเบียบสํานักนายกรัฐมนตรี ว่าด้วยการขับเคลื่อนการปฏิรูปกฎหมายในระยะเร่งด่วน พ.ศ. 2563 กําหนดให้มีคณะกรรมการดําเนินการปฏิรูปกฎหมายในระยะเร่งด่วน ซึ่งมีหน้าที่และอํานาจในการพิจารณาให้ความเห็น คําปรึกษา หรือข้อเสนอแนะเกี่ยวกับแนวทางแก้ไข ปรับปรุงหรือยกเลิกกฎหมายหรือกฎที่มีผลใช้บังคับอยู่ หรือการเสนอกฎหมายหรือกฎใหม่ เพื่อให้การดําเนินการตามแผนการปฏิรูปประเทศและยุทธศาสตร์ชาติในระยะเร่งด่วนเป็นไปอย่างมีประสิทธิภาพ และให้เสนอนายกรัฐมนตรีเพื่อพิจารณาสั่งการต่อไป ในการนี้ คณะกรรมการได้แต่งตั้งคณะอนุกรรมการปฏิรูปกฎหมายเพื่อสนับสนุนสังคมเศรษฐกิจดิจิทัลโดยมีหน้าที่ศึกษา วิเคราะห์ และพิจารณาจัดทําความเห็นหรือข้อเสนอแนะด้านการปฏิรูปกฎหมาย เพื่อส่งเสริมและสนับสนุนการพัฒนาสังคมเศรษฐกิจดิจิทัล
2. คณะอุนุกรรมการปฏิรูปกฎหมายเพื่อสนับสนุนสังคมเศรษฐกิจดิจิทัลได้ดําเนินการศึกษาสภาวะแวดล้อมด้านกฎหมายเพื่อสนับสนุนการขับเคลื่อนการพัฒนาสังคมเศรษฐกิจดิจิทัล เพื่อให้เป็นไปตามยุทธศาสตร์ชาติในด้านการสร้างความสามารถในการแข่งขัน และด้านการปรับสมดุลและพัฒนาระบบการบริหารจัดการภาครัฐ โดยเห็นว่าพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 เป็นกฎหมายที่วางหลักพื้นฐานในการทําธุรกรรมทางอิเล็กทรอนิกส์ที่ใช้บังคับมาเป็นระยะเวลานานพอสมควรแล้ว แต่ยังไม่สามารถสนับสนุนและส่งเสริมการพัฒนาการใช้เทคโนโลยีได้อย่างแท้จริง จึงได้ร่วมกับหน่วยงานที่เกี่ยวข้องทั้งภาครัฐและภาคเอกชนพิจารณาจัดทําข้อเสนอแนะในการแก้ไขปรับปรุงพระราชบัญญัติดังกล่าว และได้นําผลการรับฟังความคิดเห็นของผู้ที่เกี่ยวข้องจากการประเมินผลสัมฤทธิ์ของสํานักงานพัฒนาธุรกรรมทางอิเล็กทรอนิกส์มาประกอบการพิจารณา รวมทั้งศึกษาแนวโน้มของพัฒนาการด้านกฎหมายเกี่ยวกับการทําธุรกรรมทางอิเล็กทรอนิกส์ในต่างประเทศ เพื่อเป็นแนวทางในการปรับใช้กับระบบกฎหมายไทย
3. ในคราวประชุมคณะกรรมการดําเนินการปฏิรูปกฎหมายในระยะเร่งด่วน ครั้งที่ 3/2564 เมื่อวันที่ 4 สิงหาคม 2564 ที่ประชุมมีมติมอบหมายให้สํานักงาน ป.ย.ป. เสนอข้อเสนอหลักการในการปรับปรุงกฎหมายด้วยธุรกรรมทางอิเล็กทรอนิกส์ ต่อคณะรัฐมนตรีเพื่อพิจารณาให้ความเห็นชอบ และมอบหมายให้สํานักงานคณะกรรมการกฤษฎีการวมกับสํานักงานพัฒนาธุรกรรมทางอิเล็กทรอนิกส์จัดทําร่างกฎหมาย แล้วเสนอคณะกรรมการพัฒนากฎหมายตรวจพิจารณาก่อนเสนอคณะรัฐมนตรีพิจารณาอีกครั้งภายใน 140 วัน นับแต่วันที่มีมติคณะรัฐมนตรี ซึ่งนายกรัฐมนตรีพิจารณาแล้วเห็นชอบให้นําเรื่องนี้เสนอคณะรัฐมนตรีพิจารณาต่อไป
สาระสําคัญของข้อเสนอหลักการฯ
หลักการในการปรับปรุงกฎหมายว่าด้วยธุรกรรมทางอิเล็กทรอนิกส์ สรุปได้ดังนี้
1. หลักการที่ 1 วัตถุประสงค์และขอบเขตของกฎหมาย ขยายขอบเขตการใช้บังคับกฎหมายให้ครอบคลุมการทําธุรกรรมทุกประเภท ทั้งการทําธุรกรรมระหว่างบุคคล และระหว่างบุคคลกับรัฐ ภายใต้หลักการการเข้าถึงเทคโนโลยีอย่างเป็นธรรมและเท่าเทียม (fair and equitable access to technology) และการไม่สนับสนุนเทคโนโลยีใดเทคโนโลยีหนึ่งเป็นพิเศษ (technological neutrality)
2. หลักการที่ 2 การยืนยันตัวตนทางอิเล็กทรอนิกส์ กําหนดเป็นข้อสันนิษฐานไว้เบื้องต้นว่า การยืนยันตัวตนทางอิเล็กทรอนิกส์เป็นที่น่าเชื่อถือ และหากเป็นกรณีที่ดําเนินการผ่านระบบที่หน่วยงานที่รับผิดชอบได้ให้การรับรองไว้แล้วว่าเป็นระบบที่น่าเชื่อถือ ผู้ใช้งานจะไม่มีภาระในการพิสูจน์การยืนยันตัวตน
3. หลักการที่ 3 การแสดงเจตนาทางอิเล็กทรอนิกส์ เพิ่มเติมข้อสันนิษฐานทางกฎหมายเกี่ยวกับความน่าเชื่อถือของการแสดงเจตนาในกรณีที่ดําเนินการด้วยวิธีการหรือผ่านระบบที่หน่วยงานที่รับผิดชอบได้กําหนดหรือให้การรับรองไว้แล้ว
4. หลักการที่ 4 นิติกรรมสัญญา เพิ่มเติมหลักการเกี่ยวกับการกําหนดหลักเกณฑ์การมอบอํานาจทางอิเล็กทรอนิกส์ รองรับนิติกรรมสัญญาที่เกิดจากกลไกหรือเงื่อนไขที่กําหนดไว้ล่วงหน้า (smart contract) การยกเว้นอากรแสตมป์สําหรับการทําธุรกรรมทางอิเล็กทรอนิกส์บางประเภท เช่น การมอบอํานาจ การออกตั๋วเงิน การออกใบหุ้น และกําหนดข้อสันนิษฐานให้นิติกรรมสัญญา หรือธุรกรรมที่ทําขึ้นในรูปแบบอิเล็กทรอนิกส์ที่ใช้เทคโนโลยีที่หน่วยงานที่รับผิดชอบกําหนดหรือรับรองไว้แล้วจะได้รับข้อสันนิษฐานทางกฎหมายว่าให้เป็นนิติกรรมที่ได้จัดทําขึ้นโดยเทคโนโลยีที่น่าเชื่อถือ
5. หลักการที่ 5 การลงนามทางอิเล็กทรอนิกส์ เพิ่มเติมหลักการการลงนามทางอิเล็กทรอนิกส์ต้องมีขั้นตอนการแสดงเจตนาที่ชัดเจนเพิ่มเติมจากการยืนยันตัวตนทางอิเล็กทรอนิกส์ โดยอาจใช้รูปแบบใบรับรอง หรือวิธีการอื่นใดที่น่าเชื่อถือและสามารถตรวจสอบการเปลี่ยนแปลงในภายหลังได้ กําหนดข้อสันนิษฐานทางกฎหมายสําหรับการลงนามทางอิเล็กทรอนิกส์ที่ใช้เทคโนโลยีที่หน่วยงานที่รับผิดชอบให้การรับรองแล้ว และให้เอกสารที่มีลายมือชื่อทางอิเล็กทรอนิกส์สามารถใช้เป็นพยานหลักฐานในชั้นศาลได้เช่นเดียวกับวัตถุพยาน
6. หลักการที่ 6 ตราสารเปลี่ยนมืออิเล็กทรอนิกส์ กําหนดหลักเกณฑ์และวิธีการดําเนินการเกี่ยวกับตราสารเปลี่ยนมือที่จัดทําในรูปแบบอิเล็กทรอนิกส์ให้สอดคล้องและรองรับกฎหมายแม่แบบว่าด้วยตราสารเปลี่ยนมืออิเล็กทรอนิกส์ของคณะกรรมาธิการสหประชาชาติว่าด้วยกฎหมายการค้าระหว่างประเทศ (UNICTRAL Model Law on Electronic Transferable Record)
7. หลักการที่ 7 หลักฐานอิเล็กทรอนิกส์และการระงับข้อพิพาท กําหนดหลักเกณฑ์การจัดเก็บข้อมูลการยืนยันตัวตนหรือเอกสารหลักฐานอิเล็กทรอนิกส์ ซึ่งจะต้องจัดเก็บและผู้ใช้บริการสามารถร้องขอได้ภายในระยะเวลา 10 ปี โดยให้ถือเป็นเอกสารต้นฉบับตามประมวลกฎหมายวิธีพิจารณาความแพ่ง หากผู้ให้บริการไม่ดําเนินการอาจถูกหน่วยงานที่รับผิดชอบประกาศแจ้งเตือนเป็นระบบเทคโนโลยีที่ไม่น่าเชื่อถือ
8. หลักการที่ 8 การรับรองเทคโนโลยีที่น่าเชื่อถือ ให้หน่วยงานที่รับผิดชอบกําหนดมาตรฐานของเทคโนโลยีที่น่าเชื่อถือหรือรับรองเทคโนโลยีที่ใช้งานอยู่แล้วให้เป็นที่น่าเชื่อถือ ทั้งนี้ ต้องมีมาตรฐานไม่ต่ํากว่าที่หน่วยงานกลางกําหนด
9. หลักการที่ 9 บทบาทและหน้าที่ของหน่วยงานที่รับผิดชอบกฎหมาย ทบทวนบทบาทและอํานาจหน้าที่ของคณะกรรมการและหน่วยงานต่าง ๆ เพื่อไม่ให้เกิดความซ้ําซ้อนในอํานาจหน้าที่ของหน่วยงาน เช่น พระราชบัญญัติสํานักงานพัฒนาธุรกรรมทางอิเล็กทรอนิกส์ พ.ศ. 2562 พระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 พระราชบัญญัติสภาดิจิทัลเพื่อเศรษฐกิจและสังคมแห่งชาติ พ.ศ. 2562 และพระราชบัญญัติการรักษาความมั่นคงปลอดภัยไซเบอร์ พ.ศ. 2562
7. เรื่อง สรุปมติการประชุมคณะกรรมการพืชน้ํามันและน้ํามันพืช ครั้งที่ 1/2564
คณะรัฐมนตรีมีมติรับทราบและเห็นชอบตามที่คณะกรรมการพืชน้ํามันและน้ํามันพืชเสนอดังนี้
1. รับทราบสรุปมติคณะกรรมการพืชน้ํามันและน้ํามันพืช ครั้งที่ 1/2564 เมื่อวันที่ 19 สิงหาคม 2564
2. เห็นชอบมาตรการปกป้องพิเศษ (Special Safeguard Measure: SSG)1 ภายใต้ความตกลงการเกษตรขององค์การการค้าโลก (WTO) และความตกลงการค้าสินค้าของอาเซียน (AFTA) สําหรับสินค้ามะพร้าว ปี 2564
สาระสําคัญของเรื่อง
คณะกรรมการพืชน้ํามันและน้ํามันพืชรายงานว่า ในคราวประชุมคณะกรรมการพืชน้ํามันและน้ํามันพืช ครั้งที่ 1/2564 เมื่อวันที่ 19 สิงหาคม 2564 โดยมีรองนายกรัฐมนตรี (นายจุรินทร์ ลักษณวิศิษฏ์) เป็นประธานที่ประชุมมีมติสรุปได้ ดังนี้
1. การบริหารการนําเข้ามะพร้าว พิกัดอัตราศุลกากร 0801.12.002 พิกัดอัตราศุลกากร 0801.19.102 และพิกัดอัตราศุลกากร 0801.19.902 ตามกรอบความตกลง AFTA ปี 2564 ช่วงที่สอง (เดือนกันยายน - ธันวาคม 2564)3
1.1 เห็นชอบการบริหารการนําเข้ามะพร้าวโดยใช้ผลการรับซื้อผลผลิตมะพร้าวในประเทศของผู้ประกอบการแปรรูปมะพร้าวที่มีคุณสมบัติและเป็นผู้มีสิทธินําเข้า ตั้งแต่วันที่ 2 มกราคม - 6 สิงหาคม 2564 มาพิจารณาจัดสรรปริมาณนําเข้าให้แก่ผู้มีสิทธินําเข้าในอัตรา 1 : 2.5 (นําเข้า 1 ส่วน ต่อการรับซื้อมะพร้าวในประเทศ 2.5 ส่วน)
1.2 เห็นชอบการจัดสรรปริมาณการนําเข้ามะพร้าวให้แก่ผู้ประกอบการแปรรูปมะพร้าวที่มีคุณสมบัติและเป็นผู้มีสิทธินําเข้า จํานวน 15 ราย ปริมาณรวม 78,477 ตัน ทั้งนี้ การนําเข้าต้องเป็นไปตามประกาศกรมการค้าต่างประเทศ
1.3 มอบหมายให้ฝ่ายเลขานุการคณะกรรมการพืชน้ํามันและน้ํามันพืชแจ้งรายชื่อผู้ประกอบการแปรรูปมะพร้าวที่มีคุณสมบัติและเป็นผู้มีสิทธินําเข้ามะพร้าว จํานวน 15 ราย ให้กรมการค้าต่างประเทศดําเนินการในส่วนที่เกี่ยวข้องต่อไป
2. มาตรการ SSG ภายใต้ความตกลงการเกษตรของ WTO และความตกลง AFTA สําหรับสินค้ามะพร้าว พิกัดอัตราศุลกากร 0801.12.00 พิกัดอัตราศุลกากร 0801.19.10 และพิกัดอัตราศุลกากร 0801.19.90 ปี 2564
2.1 เห็นชอบการใช้มาตรการ SSG ซึ่งในปี 2564 มีปริมาณ Trigger Volume 4 ที่ 311,235 ตัน (คํานวณจากปริมาณการนําเข้ามะพร้าวย้อนหลังเฉลี่ย 3 ปี)
2.2 เห็นชอบให้กรมศุลกากรจัดเก็บอากรสําหรับสินค้ามะพร้าวที่นําเข้ามาในประเทศไทยรวมกันเกินกว่าปริมาณ Trigger Volume ในอัตราที่เพิ่มขึ้น ดังนี้
ประเภทความตกลง
อัตราการเก็บอากรตามปกติ
อัตราการเก็บอากร
เมื่อปริมาณการนําเข้าเกินกว่าปริมาณ Trigger Volume
การนําเข้ามะพร้าวภายใต้ความตกลง WTO นอกโควตา
ร้อยละ 54
ร้อยละ 72
การนําเข้ามะพร้าวภายใต้ความตกลง AFTA
ร้อยละ 0
หมายเหตุ อัตราการเก็บอากรเมื่อปริมาณการนําเข้าเกินกว่าปริมาณ Trigger Volume เป็นอัตราเดียวกับที่กําหนดไว้เมื่อปี 2563
2.3 เห็นชอบแนวทางการปฏิบัติสําหรับมาตรการ SSG ดังนี้
2.3.1 กรมศุลกากรเสนอร่างประกาศกระทรวงการคลัง เรื่อง การเก็บอากรศุลกากรตามมาตรการปกป้องพิเศษ ตามความตกลงการเกษตรขององค์การการค้าโลก และความตกลงการค้าสินค้าของอาเซียน สําหรับสินค้ามะพร้าว พ.ศ. .... เพื่อกําหนดให้อธิบดีกรมศุลกากรประกาศกําหนดวันเริ่มใช้มาตรการ SSG จนถึงวันที่ 31 ธันวาคม 2564 โดยให้เสียอากรในอัตราตามราคาร้อยละ 72 ต่อคณะรัฐมนตรีเพื่อพิจารณาให้ความเห็นชอบ (ขณะนี้อยู่ระหว่างกระทรวงการคลังดําเนินการยกร่างประกาศฯ เพื่อนําเสนอคณะรัฐมนตรีต่อไป)
2.3.2 กรมศุลกากรดําเนินการส่งข้อมูลการนําเข้ามะพร้าวให้สํานักงานเศรษฐกิจการเกษตรทราบเป็นรายสัปดาห์เพื่อใช้เป็นข้อมูลประกอบการพิจารณาในการแจ้งเตือนเมื่อมีการนําเข้ามะพร้าวถึงปริมาณ Trigger Volume ซึ่งหากปริมาณการนําเข้าถึงปริมาณ Trigger Volume แล้ว ให้ฝ่ายเลขานุการคณะกรรมการพืชน้ํามันและน้ํามันพืชแจ้งไปยังกรมศุลกากรเพื่อดําเนินการจัดเก็บอากรในอัตราที่เพิ่มขึ้น
2.3.3 จัดส่งประกาศตามข้อ 2.3.1 รวมทั้งปริมาณการนําเข้าสินค้าที่ถูกดําเนินการตามมาตรการ SSG ให้กับกรมเจรจาการค้าระหว่างประเทศเพื่อแจ้ง WTO ต่อไป
2.3.4 หากนําเข้ามะพร้าวเข้ามาก่อนวันที่กําหนดให้ใช้มาตรการ SSG แต่ยังไม่ได้จัดทําใบขนสินค้าขาเข้า ให้จัดเก็บอากรในอัตราเดิมสําหรับกรณีเรือลอยลํา สินค้าที่นําเข้ามาตั้งแต่วันที่กําหนดให้เริ่มใช้มาตรการ SSG ให้ผู้นําเข้าชําระอากรในอัตราใหม่ แต่หากพิสูจน์ได้ว่าสินค้านั้นมีการส่งออกจากท่าเรือต้นทาง และมีการทําสัญญาระหว่างผู้ส่งและผู้รับไว้ก่อนหน้าวันที่กําหนดใช้มาตรการ SSG ให้ยกเว้นการขึ้นอากรตามมาตรการ SSG และให้ผู้นําเข้าสามารถขอคืนอากรในส่วนที่ชําระเกินไว้ได้
2.4 มอบหมายให้ฝ่ายเลขานุการฯ เสนอมาตรการ SSG และให้กรมศุลกากรเสนอร่างประกาศกระทรวงการคลัง เรื่อง การเก็บอากรศุลกากรตามมาตรการปกป้องพิเศษ ตามความตกลงการเกษตรขององค์การการค้าโลก และความตกลงการค้าสินค้าของอาเซียน สําหรับสินค้ามะพร้าว พ.ศ. .... ต่อคณะรัฐมนตรีเพื่อพิจารณาให้ความเห็นชอบในคราวเดียวกัน
__________________
1มาตรการปกป้องพิเศษ (Special Safeguard Measure: SSG) คือ มาตรการป้องกันการนําเข้าสินค้าที่เพิ่มขึ้นภายใต้ความตกลงการเกษตรของ WTO ที่ให้สิทธิแก่ประเทศสมาชิกในการขึ้นภาษีรายการสินค้าเกษตรบางรายการ (ไทยสงวนสิทธิไว้จํานวน 23 รายการ) ซึ่งพิจารณาได้จากปริมาณการเข้ามาของสินค้าเทียบกับ Trigger Volume หรือราคาสินค้าที่นําเข้ามาต่ํากว่าราคาอ้างอิง โดยในส่วนสินค้ามะพร้าวได้เริ่มกําหนดมาตรการ SSG เป็นครั้งแรกในปี 2562 อย่างไรก็ตามไม่ได้มีการใช้มาตรการดังกล่าวเนื้องจากประเมินแล้วว่าปริมาณการนําเข้ามะพร้าวตามมาตรการฯ จะไม่เกินปริมาณ Trigger Volume จึงไม่ได้มีการออกประกาศกระทรวงการคลังเพื่อใช้บังคับมาตรการดังกล่าวในปี 2562
2พิกัดอัตราศุลกากร 0801.12.00 คือ มะพร้าวผลทั้งกะลา พิกัดอัตราศุลกากร 0801.19.10 คือ มะพร้าวผลอ่อน และพิกัดอัตราศุลกากร 0801.19.90 คือ มะพร้าวผลอื่น ๆ
3 ช่วงเวลาให้นําเข้ามะพร้าวสําหรับผู้ที่ได้รับการจัดสรรปริมาณการนําเข้าโควตา ให้สามารถนําเข้าได้ 2 ช่วง คือ ช่วงที่ 1 วันที่ 1มกราคม - สิ้นเดือนกุมภาพันธ์ และช่วงที่ 2 ตั้งแต่วันที่ 1 กันยายน - 31 ธันวาคม ของแต่ละปี ทั้งนี้ ผู้มีสิทธินําเข้าต้องเป็นนิติบุคคลที่ขึ้นทะเบียนเป็นผู้นําเข้ามะพร้าวกับกรมการค้าต่างประเทศเป็นรายปี
4 ปริมาณการนําเข้าสินค้าเกษตรตามแนวทางในมาตรการ SSG โดยใช้ปริมาณเป็นเกณฑ์ในการพิจารณา หากปริมาณสินค้าที่นําเข้าเกินกว่า Trigger Volume ประเทศผู้นําเข้าจะสามารถขึ้นภาษีเพื่อชะลอปริมาณการนําเข้าได้
8. เรื่อง ขออนุมัติผ่อนผันยกเว้นมติคณะรัฐมนตรีห้ามใช้ประโยชน์ในพื้นที่ป่าชายเลนโดยเด็ดขาดตามมติคณะรัฐมนตรีเมื่อวันที่ 15 ธันวาคม 2530 วันที่ 23 กรกฎาคม 2534 วันที่ 22 สิงหาคม 2543 และวันที่ 17 ตุลาคม 2543 เพื่อก่อสร้างโครงการอาคารอัดน้ําบ้านหินดาด อําเภอแหลมงอบ จังหวัดตราด
คณะรัฐมนตรีมีมติเห็นชอบการขออนุมัติผ่อนผันยกเว้นมติคณะรัฐมนตรีเมื่อวันที่ 15 ธันวาคม 2530 วันที่ 23 กรกฎาคม 2534 วันที่ 22 สิงหาคม 2543 และวันที่ 17 ตุลาคม 2543 เพื่อใช้ประโยชน์ในเขตพื้นที่ป่าชายเลน บ้านหินดาด หมู่ที่ 6 ตําบลบางปิด อําเภอแหลมงอบ จังหวัดตราด เนื้อที่ 1 ไร่ 1 งาน 64 ตารางวา เพื่อดําเนินโครงการอาคารอัดน้ําบ้านหินดาด อําเภอแหลมงอบ จังหวัดตราด ของกรมชลประทาน โดยได้รับความเห็นชอบจากกระทรวงทรัพยากรธรรมชาติและสิ่งแวดล้อม (ทส.) แล้ว ตามที่กระทรวงเกษตรและสหกรณ์ (กษ.) เสนอ
สาระสําคัญของเรื่อง
การขออนุมัติผ่อนผันยกเว้นมติคณะรัฐมนตรีห้ามใช้ประโยชน์ในพื้นที่ป่าชายเลนโดยเด็ดขาด เพื่อก่อสร้างโครงการอาคารอัดน้ําบ้านหินดาด อําเภอแหลมงอบ จังหวัดตราด ซึ่งมีวัตถุประสงค์เพื่อแก้ไขปัญหาการขาดแคลนน้ําเพื่อการเกษตรในช่วงฤดูแล้ง และปัญหาน้ําเค็มไหลเข้าพื้นที่การเกษตร เป็นการขอยกเว้นการปฏิบัติตามมติคณะรัฐมนตรีเมื่อวันที่ 15 ธันวาคม 2530 วันที่ 23 กรกฎาคม 2534 วันที่ 22 สิงหาคม 2543 และวันที่ 17 ตุลาคม 2543 ซึ่งโครงการดังกล่าวเคยมีผู้ร้องเรียนต่อผู้ตรวจการแผ่นดิน โดยผู้ตรวจการแผ่นดินได้ดําเนินการตรวจสอบ และมีความเห็นและวินิจฉัยเรื่องนี้เป็นที่ยุติแล้ว รวมทั้งจะมีการดําเนินการจัดตั้งกลุ่มผู้ใช้น้ําจากราษฎรที่เกี่ยวข้อง (ผู้ประกอบอาชีพเกษตรกรผู้ปลูกข้าวและพืชยืนต้นและผู้ประกอบอาชีพเพาะเลี้ยงสัตว์น้ํา) เพื่อบริหารจัดการเพื่อให้การใช้น้ําเป็นไปตามวัตถุประสงค์ของโครงการ ทั้งนี้ กระทรวงเกษตรและสหกรณ์ได้ดําเนินการขอความเห็นชอบจากกระทรวงทรัพยากรธรรมชาติและสิ่งแวดล้อมแล้ว ตามมติคณะรัฐมนตรีเมื่อวันที่ 29 พฤศจิกายน 2559 โดยกระทรวงทรัพยากรธรรมชาติและสิ่งแวดล้อมไม่ขัดข้องให้กรมชลประทานเข้าทําประโยชน์ในพื้นที่ป่าชายเลน โดยเมื่อคณะรัฐมนตรีมีมติให้ยกเว้นแล้ว ให้เสนอเรื่องต่อกรมทรัพยากรทางทะเลและชายฝั่ง เพื่อขออนุญาตทําประโยชน์ในเขตป่าชายเลนโดยดําเนินการตามขั้นตอนและระเบียบที่เกี่ยวข้องต่อไป
โครงการอาคารอัดน้ําบ้านหินดาด อําเภอแหลมงอบ จังหวัดตราด มีรายละเอียดโดยสรุป ดังนี้
หัวข้อ
รายละเอียด
วัตถุประสงค์
- เพื่อเป็นแหล่งเก็บน้ําสําหรับช่วยเหลือพื้นที่การเกษตร (โดยป้องกันไม่ให้น้ําเค็มไหลเข้ามาใกล้พื้นที่) ดังนี้
(1) พื้นที่ชุมชนผลไม้ยืนต้นไร่นาสวนผสม จํานวน 188 ไร่
(2) พื้นที่นาข้าวในฤดูฝน จํานวน 420 ไร่
(3) พื้นที่ปลูกพืชอายุสั้นให้ผลผลิตเร็วในช่วงฤดูแล้ง (พืชหลังการทํานา) จํานวน 100 ไร่
(4) พื้นที่นากุ้ง สัตว์น้ํา จํานวน 250 ไร่ (โดยได้รับน้ําที่ควบคุมโดยประตูปิดเปิดน้ําของโครงการ)
- บรรเทาความเดือดร้อนจากการขาดแคลนน้ําในฤดูแล้งและช่วงฝนทิ้งช่วง
- เพื่อเพิ่มผลผลิตให้แก่เกษตรกรทั้งด้านปริมาณและคุณภาพ ให้มีรายได้เพิ่มขึ้น
- เพื่อป้องกันน้ําทะเลหนุนไหลเข้าคลองบางกระดาน
- ก่อสร้างสะพานคอนกรีตเสริมเหล็กใช้เป็นทางสัญจรและลําเลียงผลผลิตทางการเกษตร
ที่ตั้งโครงการ
ที่ตั้งอยู่ที่หมู่ที่ 6 บ้านหินดาด ตําบลบางปิด อําเภอแหลมงอบ จังหวัดตราด
9. เรื่อง แนวทางการใช้ระบบคณะกรรมการเพื่อให้การบริหารราชการแผ่นดินมีประสิทธิภาพและประสิทธิผล
คณะรัฐมนตรีมีมติดังนี้
1. ให้ความเห็นชอบ
(1) กรณีการจัดตั้งคณะกรรมการ ทั้งคณะกรรมการตามกฎหมายและคณะกรรมการตามคําสั่งของฝ่ายบริหาร ให้ดําเนินการตามคําแนะนําของคณะกรรมการพัฒนากฎหมาย เรื่อง การใช้ระบบคณะกรรมการในกฎหมาย โดยเคร่งครัด
(2) กรณีการตรวจสอบประสิทธิภาพและประสิทธิผลในการดําเนินงานของคณะกรรมการ หากเป็นคณะกรรมการตามกฎหมาย มอบหมายให้รัฐมนตรีผู้รักษาการตามกฎหมายเป็นผู้ประเมินทุกปี ส่วนคณะกรรมการตามคําสั่งของฝ่ายบริหาร มอบหมายให้สํานักงาน ก.พ.ร. จัดทําตัวชี้วัดเพื่อประเมินผลการดําเนินงานของคณะกรรมการดังกล่าว โดยประเมินทุกรอบระยะเวลา และหากไม่ผ่านการประเมินให้ยุบเลิกคณะกรรมการดังกล่าวเสีย
(3) ไม่ควรกําหนดให้คณะกรรมการที่จัดตั้งตามคําสั่งของฝ่ายบริหารนั้นทํางานปกติประจํา การกําหนดตัวชี้วัดเพื่อประเมินผลการดําเนินการของคณะกรรมการตามคําสั่งของฝ่ายบริหาร ให้กําหนดตัวชี้วัดที่มีลักษณะเป็นนวัตกรรม (Innovation) ตัวชี้วัดด้านความยั่งยืน (Sustainability) และตัวชี้วัดด้านคุณภาพชีวิตที่ดีขึ้นของประชาชน (Better Life) ด้วย
ตามที่สํานักงานคณะกรรมการกฤษฎีกา (สคก.) เสนอ และให้หน่วยงานของรัฐถือปฏิบัติต่อไป
2. ให้สํานักเลขาธิการคณะรัฐมนตรีและสํานักเลขาธิการนายกรัฐมนตรีรับความเห็นของสํานักงาน ก.พ.ร. ไปพิจารณาดําเนินการต่อไปด้วย
ทั้งนี้ สคก. เสนอว่า
1. ปัจจุบันมีการแต่งตั้งคณะกรรมการตามกฎหมายและตามคําสั่งของฝ่ายบริหารขึ้นจํานวนมาก และสถานการณ์ระบาดของโรคติดเชื้อไวรัสโคโรนา 2019 ทําให้รัฐต้องพิจารณาประสิทธิภาพและประสิทธิผลของการบริหารราชการ โดยเฉพาะการทํางานในระบบคณะกรรมการให้เกิดประโยชน์สูงสุด ซึ่งระบบคณะกรรมการมีการใช้ 2 รูปแบบ ได้แก่ คณะกรรมการตามกฎหมาย และคณะกรรมการตามคําสั่งของฝ่ายบริหาร โดยการใช้ระบบคณะกรรมการนั้น ก่อให้เกิดประโยชน์ในการบริหารราชการแผ่นดิน เนื่องจากเป็นการนําความรู้ ความเชี่ยวชาญในสาขาวิชาที่หลากหลายของผู้ร่วมเป็นกรรมการมาปรับใช้ในการกําหนดนโยบาย หรือแก้ไขปัญหา ซึ่งเหมาะกับกรณีที่จําเป็นต้องระดมความคิดเห็นของผู้เชี่ยวชาญด้านต่าง ๆ หรือเพื่อให้เกิดการใช้ดุลพินิจให้เหมาะสม แต่ไม่เหมาะที่จะใช้กับการดําเนินงานที่เป็นงานในลักษณะปกติประจํา (routine) เพราะจะทําให้เกิดความล่าช้า เป็นภาระด้านงบประมาณ และอาจกําหนดตัวบุคคลผู้รับผิดชอบโดยตรงได้ยาก
2. กรณีการใช้คณะกรรมการตามกฎหมาย สคก. ได้ดําเนินการตรวจพิจารณาร่างกฎหมายให้เป็นไปตามคําแนะนําของคณะกรรมการพัฒนากฎหมาย เรื่อง การใช้ระบบคณะกรรมการในกฎหมาย เพื่อให้เนื้อหาของร่างกฎหมายมีการใช้ระบบคณะกรรมการเท่าที่จําเป็น
3. กรณีการใช้คณะกรรมการตามคําสั่งของฝ่ายบริหาร ยังไม่มีกฎเกณฑ์การจัดตั้งที่ชัดเจน จึงทําให้มีการแต่งตั้งคณะกรรมการตามคําสั่งของฝ่ายบริหารขึ้นเป็นจํานวนมากและทําให้เกิดความล่าช้า เป็นภาระด้านงบประมาณ และขาดผู้รับผิดชอบโดยตรง
4. การประเมินประสิทธิภาพและประสิทธิผลในการดําเนินงานของคณะกรรมการยังไม่มีหลักเกณฑ์ที่ชัดเจน
5. ดังนั้น สคก. จึงขอเสนอแนวทางการใช้ระบบคณะกรรมการเพื่อให้การบริหารราชการแผ่นดินมีประสิทธิภาพและประสิทธิผล ต่อคณะรัฐมนตรีเพื่อทราบ และมอบหมายให้หน่วยงานของรัฐถือปฏิบัติต่อไป
10. เรื่อง ผลการประชุมคณะกรรมการนโยบายเขตพัฒนาพิเศษภาคตะวันออก ครั้งที่ 2/2564 เรื่อง การจัดตั้งและเปลี่ยนแปลงเขตส่งเสริมเศรษฐกิจพิเศษเพิ่มเติม
คณะรัฐมนตรีรับทราบตามที่สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ในฐานะหน่วยงานเลขานุการของคณะกรรมการนโยบายเขตพัฒนาพิเศษภาคตะวันออก (กพอ.) เสนอ ผลการประชุม กพอ. ครั้งที่ 2/2564 เรื่อง การจัดตั้งและเปลี่ยนแปลงเขตส่งเสริมเศรษฐกิจเพิ่มเติม ดังนี้
สาระสําคัญของเรื่อง
สกพอ. รายงานว่า
1. จากข้อมูล ณ เดือนธันวาคม 2563 เขตพัฒนาพิเศษภาคตะวันออก (Eastern Economic Corridor: EEC) มีพื้นที่เขตส่งเสริมฯ เพื่อรองรับการประกอบกิจการในภาคอุตสาหกรรม และการค้าและบริการเพียง 15,836 ไร่ ซึ่งคาดว่าจะรองรับการลงทุนได้เพียง 5 ปี ดังนั้น เพื่อให้สามารถรองรับการลงทุนที่จะเกิดขึ้นในอนาคต โดยเฉพาะการพัฒนาอุตสาหกรรมเป้าหมายพิเศษของประเทศ และเพื่อให้เป็นไปตามมติ กพอ. จึงต้องมีการประกาศเขตส่งเสริมฯ เพิ่มเติม
2. กพอ. ในคราวประชุมครั้งที่ 2/2564 เมื่อวันที่ 4 สิงหาคม 2564 ได้มีมติเห็นชอบการจัดตั้งและเปลี่ยนแปลงเขตส่งเสริมฯ ตามที่ สกพอ. เสนอ ดังนี้
2.1 เห็นชอบการจัดตั้งเขตส่งเสริมฯ เพื่อกิจการอุตสาหกรรมรูปแบบนิคมอุตสาหกรรม1 เพิ่มเติม จํานวน 5 แห่ง โดยมีพื้นที่โครงการทั้งสิ้นประมาณ 6,884.42 ไร่ และพื้นที่รองรับการประกอบกิจการประมาณ 5,098.56 ไร่ เป้าหมายการลงทุนภาคอุตสาหกรรมประมาณ 280,772.23 ล้านบาท ภายใน 10 ปี (พ.ศ. 2564 - 2573) ประกอบด้วย
นิคมอุตสาหกรรม
พื้นที่โครงการ
อุตสาหกรรมเป้าหมายที่รองรับ
พื้นที่จังหวัดชลบุรี 3 แห่ง
1. โรจนะแหลมฉบัง
ตําบลตะเคียนเตี้ย อําเภอบางละมุง (พื้นที่ประมาณ 698.89 ไร่)
- ยานยนต์สมัยใหม่
- อิเล็กทรอนิกส์อัจฉริยะ
- การบินและโลจิสติกส์
2. โรจนะหนองใหญ่
- ตําบลห้างสูง อําเภอหนองใหญ่
- ตําบลหนองไผ่แก้ว อําเภอบ้านบึง
(พื้นที่ประมาณ 1,501.43 ไร่)
3. เอเชีย คลีน
- ตําบลหนองอิรุณ อําเภอบ้านบึง
- ตําบลห้างสูง อําเภอหนองใหญ่
(พื้นที่ประมาณ 978.49 ไร่)
- อิเล็กทรอนิกส์อัจฉริยะ
- ยานยนต์สมัยใหม่
- การเกษตรและเทคโนโลยีชีวภาพ
พื้นที่จังหวัดระยอง 2 แห่ง
4. เอ็กโกระยอง
ตําบลห้วยโป่ง อําเภอเมืองระยอง
(พื้นที่ประมาณ 421.05 ไร่)
- ยานยนต์สมัยใหม่
- หุ่นยนต์
- การบินและโลจิสติกส์
- ดิจิทัล
5. ดับบลิวเอชเอ อินดัสเตรียลเอสเตท ระยอง
ตําบลหนองบัว และ ตําบลบางบุตร อําเภอบ้านค่าย
(พื้นที่ประมาณ 1,498.70 ไร่)
2.2 เห็นชอบการจัดตั้งเขตส่งเสริมฯ เพื่อกิจการพิเศษ2 จํานวน 1 แห่ง โดยมีเป้าหมายการลงทุนประมาณ 20,000 ล้านบาท ภายใน 10 ปี (พ.ศ. 2564 - 2573) ได้แก่
เขตส่งเสริมเศรษฐกิจพิเศษ
พื้นที่โครงการ
เป้าหมายการพัฒนาประเทศ
ศูนย์นวัตกรรมดิจิทัลและเทคโนโลยีขั้นสูงบ้านฉาง
ตําบลบ้านฉาง อําเภอบ้านฉาง จังหวัดระยอง
(พื้นที่ประมาณ 519 ไร่/พื้นที่รองรับการประกอบกิจการประมาณ 360 ไร่)
- งานวิจัย อุตสาหกรรมและกิจการที่เกี่ยวข้องเพื่อไปสู่การใช้เทคโนโลยีขั้นสูง นวัตกรรม และเป็นมิตรกับสิ่งแวดล้อม
- ขีดความสามารถในการแข่งขันด้านดิจิทัลผ่านการพัฒนาโครงสร้างพื้นฐานด้านดิจิทัลที่จะกําหนดพื้นที่นําร่องของ EEC ในการพัฒนาระบบโครงข่าย 5G อย่างเต็มรูปแบบ
2.3 เห็นชอบการเปลี่ยนแปลงเขตส่งเสริมฯ เพื่อกิจการพิเศษ จํานวน 1 แห่ง ได้แก่ เขตส่งเสริมฯ ศูนย์นวัตกรรมการแพทย์ครบวงจร ธรรมศาสตร์ พัทยา (EECmd) โดยเปลี่ยนแปลงแผนผังการใช้ประโยชน์ในที่ดินของเขตส่งเสริมฯ และเพิ่มเติมพื้นที่ประมาณ 18.685 ไร่ ทําให้พื้นที่รวมของ EECmd จากเดิม ประมาณ 566 ไร่ เป็น ประมาณ 585 ไร่
2.4 มอบหมายให้เลขาธิการ สกพอ. ในฐานะกรรมการและเลขานุการเป็นผู้ลงนามในประกาศเขตส่งเสริมเศรษฐกิจพิเศษ เพื่อประกาศในราชกิจจานุเบกษาต่อไป
2.5 มอบหมายให้ สกพอ. ร่วมกับกรมโยธาธิการและผังเมืองจัดทําร่างประกาศคณะกรรมการนโยบายเขตพัฒนาพิเศษภาคตะวันออก เรื่อง การเปลี่ยนแปลงแผนผังการใช้ประโยชน์ที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออก (ฉบับที่ 3) พ.ศ. 2564 เพื่อเสนอคณะอนุกรรมการจัดทําแผนผังการพัฒนาเขตพัฒนาพิเศษภาคตะวันออก คณะอนุกรรมการบริหารการพัฒนาเขตพัฒนาพิเศษภาคตะวันออก กพอ. และคณะรัฐมนตรีต่อไปตามลําดับ
_______________________________________
1เขตส่งเสริมเศรษฐกิจพิเศษเพื่อกิจการอุตสาหกรรม หมายถึง พื้นที่ส่งเสริมเพื่อรองรับกลุ่มอุตสาหกรรมเป้าหมายพิเศษ และ มีการพัฒนาระบบสาธารณูปโภค สิ่งอํานวยความสะดวก และบริการที่จําเป็นต่อการประกอบกิจการอุตสาหกรรม ประกอบด้วย
(1) รูปแบบนิคมอุตสาหกรรม หมายถึง พื้นที่ทําการจัดสรรที่ดินเพื่อขายหรือให้เช่าตามกฎหมายว่าด้วยการนิคมอุตสาหกรรมแห่งประเทศไทย (กนอ.) โดยมีการกําหนดการใช้ประโยชน์ที่ดินเพื่อรองรับอุตสาหกรรมเป้าหมายพิเศษ และมีการพัฒนาระบบสาธารณูปโภค สิ่งอํานวยความสะดวก และบริการที่จําเป็นต่อการประกอบอุตสาหกรรม
(2) รูปแบบการพัฒนาพื้นที่เพื่อรองรับอุตสาหกรรมเป้าหมายพิเศษเฉพาะด้าน (Cluster) หมายถึง การพัฒนาพื้นที่เพื่อขายหรือให้เช่าตามกฎหมายอื่นที่ไม่ใช่กฎหมายว่าด้วยการนิคมอุตสาหกรรมแห่งประเทศไทย
2เขตส่งเสริมเศรษฐกิจพิเศษเพื่อกิจการพิเศษ หมายถึง พื้นที่ที่จัดตั้งขึ้นเพื่อจัดทําโครงสร้างพื้นฐานและระบบสาธารณูปโภคที่มีประสิทธิภาพ มีความต่อเนื่องและเชื่อมโยงกันอย่างเป็นระบบโดยสมบูรณ์ พัฒนาพื้นที่ให้มีความทันสมัย เช่น เขตส่งเสริมฯ : เมืองการบินภาคตะวันออก (EECa) เป็นต้น
11. เรื่อง การร่วมลงทุน (Venture Capital) กับผู้ประกอบการภาคการเกษตรไทยของธนาคารเพื่อการเกษตรและสหกรณ์การเกษตร
คณะรัฐมนตรีรับทราบตามที่กระทรวงการคลัง (กค.) เสนอการร่วมลงทุน (Venture Capital) กับผู้ประกอบการภาคการเกษตรของไทยของธนาคารเพื่อการเกษตรและสหกรณ์การเกษตร (ธ.ก.ส.) [เป็นการดําเนินการตามพระราชบัญญัติธนาคารเพื่อการเกษตรและสหกรณ์การเกษตร พ.ศ. 2509 และที่แก้ไขเพิ่มเติม มาตรา 10 (15) ซึ่งบัญญัติให้ ธ.ก.ส. สามารถร่วมทุนกับนิติบุคคลได้ ตามที่คณะกรรมการ ธ.ก.ส. เห็นสมควร โดยได้รับความเห็นชอบจากรัฐมนตรีว่าการกระทรวงการคลังและเสนอคณะรัฐมนตรีเพื่อทราบ] สรุปสาระสําคัญได้ ดังนี้
1. นโยบายการร่วมลงทุนกับผู้ประกอบการภาคเกษตรไทยของ ธ.ก.ส. สรุปได้ ดังนี้
หัวข้อ
สาระสําคัญ
วัตถุประสงค์
สนับสนุนด้านการเงินในลักษณะการร่วมทุนกับผู้ประกอบการภาคการเกษตรหรือที่เกี่ยวเนื่องกับภาคการเกษตร เพื่อสร้างโอกาสและเพิ่มศักยภาพให้ผู้ประกอบการที่มีความพร้อมในการดําเนินธุรกิจแต่ขาดโอกาสในการเพิ่มทุนให้มีทุนในการดําเนินกิจการระยะแรกได้
กรอบนโยบายของกิจการที่จะเข้าร่วมลงทุน
สัดส่วนกรณีร่วมทุนไม่เกินร้อยละ 49 ของจํานวนหุ้นหลังการระดมทุนและกรณีโครงการร่วมลงทุนไม่เกินร้อยละ 80 ของมูลค่าการลงทุน โดยเป็นโครงการที่นําเทคโนโลยีและนวัตกรรมเพื่อเพิ่มประสิทธิภาพภาคเกษตร ระยะเวลาร่วมลงทุนไม่น้อยกว่า 3 ปี แต่ไม่เกิน 10 ปี และผู้ประกอบกิจการจะต้องจดทะเบียนเป็นนิติบุคคลตามกฎหมายไทยในรูปของบริษัทโดยให้กิจการมีอํานาจในการบริหารจัดการได้โดยอิสระ ส่วน ธ.ก.ส. ทําหน้าที่ติดตามผลการดําเนินงานอย่างต่อเนื่อง
คุณสมบัติของผู้ประกอบการ
1) เป็นผู้ประกอบการในระยะเริ่มต้น (Start up) ได้แก่
1.1) ผู้ประกอบการที่มีนวัตกรรมที่เกี่ยวเนื่องกับภาคการเกษตร
1.2) โครงการวิจัยที่ได้รับทุนสนับสนุนจากหน่วยงานต่าง ๆ ที่มีศักยภาพ
2) เป็นผู้ประกอบการในระยะของการขยายธุรกิจซึ่งเป็นธุรกิจที่มีคุณลักษณะตามข้อ 1.1) และ 1.2)
3) เป็นผู้ประกอบการที่นําเทคโนโลยีและนวัตกรรมมายกระดับสร้างมูลค่าเพิ่ม ภาคการเกษตร
4) กลุ่มวิสาหกิจ กองทุนหมู่บ้าน ต้องจดทะเบียนเป็นนิติบุคคลถูกต้องตามกฎหมายที่เกี่ยวข้อง
ขั้นตอนการสนับสนุนเงินทุนในธุรกิจร่วมกับผู้ประกอบการ
ธ.ก.ส. พิจารณาคัดเลือกผู้เข้าร่วมโครงการฯ ตามคุณสมบัติ เกณฑ์คัดเลือกที่คณะกรรมการคัดเลือกกําหนด โดยผู้ประกอบการที่ได้รับคัดเลือกจะต้องทําธุรกรรมส่วนใหญ่ผ่านระบบของ ธ.ก.ส. และรายงานผลประกอบการให้ ธ.ก.ส. ทราบ ทุกเดือน ทั้งนี้ ธ.ก.ส. จะสมทบเงินลงทุนตามแผนการระดมทุนของกิจการและมอบหมายกรรมการเป็นตัวแทนอย่างน้อย 1 ที่ ซึ่งมีสิทธิยับยั้งการตัดสินใจที่เกี่ยวข้องกับเงินทุนของกิจการ
เงื่อนไขการออกจากการร่วมลงทุน
1) กรณีผู้ร่วมลงทุนไม่ได้ปฏิบัติตามหลักเกณฑ์หรือเงื่อนไขตามที่กําหนดในสัญญาร่วมลงทุน หรือกระทําการที่กระทบต่อความปลอดภัยหรือความผาสุกของประชาชน หรือละเมิดสิทธิผู้บริโภค ธ.ก.ส. สามารถพิจารณาเพิกถอนการร่วมลงทุนได้ โดยมูลค่าหุ้นที่ถอนต้องรับผลตอบแทนไม่น้อยกว่าอัตราดอกเบี้ยเงินฝากประจําสูงสุดตามระยะเวลาถือครองหุ้น
2) กรณีมีการเติบโตทางธุรกิจ จะพิจารณาจากการเติบโตทางธุรกิจในอนาคตมีผลกําไรหรือขาดทุนต่อเนื่อง ไม่สามารถดําเนินธุรกิจได้ตามแผนที่กําหนด โดยให้มีการประเมินความพร้อม ทิศทางการดําเนินงานของบริษัทและความพร้อมทางธุรกิจ ก่อนออกจากการร่วมลงทุนและเสนอคณะกรรมการบริหารจัดการการร่วมลงทุน (Venture Capital) พิจารณา
ทั้งนี้ การออกจากการร่วมลงทุนจะพิจารณาตามความพร้อมของกิจการและผลประโยชน์ร่วมกันทั้งสองฝ่าย
2. การร่วมลงทุนกับผู้ประกอบการภาคการเกษตรของไทย ธ.ก.ส. ได้คัดเลือกผู้ประกอบการให้เข้าร่วมโครงการฯ จํานวน 2 ราย ได้แก่
2.1 บริษัท คิว บ็อคซ์ พอยท์ จํากัด ประกอบธุรกิจเทคโนโลยีการเกษตรโดยใช้แพลตฟอร์มเพื่อช่วยเกษตรกรในการวางแผนการผลิตให้สัมพันธ์กับความต้องการของตลาดในลักษณะการซื้อขายล่วงหน้า มูลค่ากิจการ ณ ต้นปี 2564 อยู่ที่ 135 ล้านบาท อันดับเครดิตระดับ AAA รายได้หลักมาจากค่าปรับปรุงแพลตฟอร์มและค่าสมาชิกจากผู้ซื้อผลผลิตการเกษตรรายใหญ่ อย่างไรก็ตาม บริษัทฯ มีแผนการปรับเปลี่ยนที่มาของรายได้จากการเก็บค่าสมาชิกมาเป็นส่วนแบ่งยอดขายสินค้าเกษตรที่เกิดขึ้นผ่านระบบเพื่อจูงใจให้เกษตรกรใช้บริการแพลตฟอร์มในการขายผลผลิต ทั้งนี้ ได้เสนอให้ ธ.ก.ส. ร่วมลงทุน จํานวน 15 ล้านบาท คิดเป็นสัดส่วนการถือหุ้น ร้อยละ 11.10 ของจํานวนหุ้นหลังการร่วมทุน
2.2 บริษัท อินฟิวส์ จํากัด ประกอบธุรกิจเทคโนโลยีการเกษตร โดยให้บริการแอปพลิเคชัน “มะลิซ้อน” ภายใต้การสนับสนุนของสมาคมประกันวินาศภัยไทย ซึ่งผู้ใช้งานหลักคือชาวนาที่ซื้อประกันภัยผลผลิต มูลค่ากิจการ ณ ต้นปี 2564 อยู่ที่ 35.74 ล้านบาท อันดับเครดิตระดับ AA โดยแอปพลิเคชันดังกล่าวช่วยอํานวยความสะดวกให้เกษตรกรในการบันทึกแปลงที่ดินของเกษตรกรและสามารถแจ้งการประสบภัยเพื่อเรียกร้องค่าสินไหมทดแทนกรณีเอาประกัน ปัจจุบันมีผู้ใช้ระบบประมาณ 4,000 คน โดยรายได้หลักของบริษัทฯ มาจากการสนับสนุนจากสมาคมประกันวินาศภัยไทยซึ่งจ่ายให้แบบเงินก้อนต่อปีเพื่อบํารุงรักษาระบบและค่าจ้างในการอบรมชาวนาเพื่อใช้ระบบ อย่างไรก็ตาม บริษัทฯ มีแผนจะขยายระบบวางแผนบริหารจัดการแปลงเกษตรอย่างครบวงจรเพื่อให้เกษตรกรสามารถเชื่อมโยงกับปัญญาประดิษฐ์ (Artificial Intelligence: AI) และสามารถวางแผนเพาะปลูกได้ดีขึ้น รวมทั้งจะขยายฐานการใช้แอปพลิเคชันมะลิซ้อน ซึ่ง ธ.ก.ส. จะได้ประโยชน์ทั้งในรูปตัวเงินและจากการแชร์ข้อมูลเพื่อสนับสนุนการปล่อยสินเชื่อ โดยบริษัทฯ ได้เสนอให้ ธ.ก.ส. ร่วมลงทุน จํานวน 7 ล้านบาท คิดเป็นสัดส่วนการถือหุ้นร้อยละ 19.58 ของจํานวนหุ้นหลังการร่วมทุน
ทั้งนี้ งบประมาณการร่วมลงทุนเป็นการใช้งบประมาณการดําเนินงานปกติของ ธ.ก.ส.
3. รัฐมนตรีว่าการกระทรวงการคลังได้เห็นชอบให้ ธ.ก.ส. ร่วมลงทุนกับผู้ประกอบการทั้ง 2 ราย แล้ว ซึ่งการร่วมทุนดังกล่าวจะสามารถเป็นกลไกในการขับเคลื่อนเศรษฐกิจในระดับฐานราก สร้างผลิตภาพการผลิตทั้งเชิงปริมาณและมูลค่าของผู้ประกอบการและภาคการเกษตร ประกอบกับสามารถช่วยสนับสนุนผู้ประกอบการภาคการเกษตรหรือธุรกิจที่เกี่ยวเนื่องภาคการเกษตรที่มีการปรับใช้เทคโนโลยีและนวัตกรรมพัฒนาธุรกิจให้สามารถเข้าถึงเงินทุนและมีโอกาสเข้าถึงตลาดอีกด้วย
12. เรื่อง รายงานความคืบหน้าในการดําเนินการตามแผนการปฏิรูปประเทศตามมาตรา 270 ของรัฐธรรมนูญฯ (เดือนเมษายน - มิถุนายน 2564)
คณะรัฐมนตรีรับทราบตามที่สํานักงานสภาพัฒนาการเศรษฐกิจและสังคมแห่งชาติ (สศช.) ในฐานะฝ่ายเลขานุการคณะกรรมการยุทธศาสตร์ชาติและคณะกรรมการปฏิรูปประเทศเสนอรายงานความคืบหน้าในการดําเนินการตามแผนการปฏิรูปประเทศ ตามมาตรา 270 ของรัฐธรรมนูญแห่งราชอาณาจักรไทย (เดือนเมษายน - มิถุนายน 2564) และให้เสนอรัฐสภาเพื่อทราบต่อไป
รายงานดังกล่าวประกอบด้วย รายงานความคืบหน้าในการดําเนินการฯ และการดําเนินการในระยะต่อไป สรุปได้ดังนี้
1. ความคืบหน้าตามแผนการปฏิรูปประเทศระหว่างเดือนเมษายน - มิถุนายน 2564
1.1 แผนการปฏิรูปประเทศ (ฉบับปรับปรุง) และการขับเคลื่อนสู่การบรรลุผลตามเป้าหมายอันพึงประสงค์
1.1.1 แผนการปฏิรูปประเทศ (ฉบับปรับปรุง) ได้มีการประกาศบังคับใช้แผนการปฏิรูปประเทศ (ฉบับปรับปรุง) จํานวน 13 ด้าน ซึ่งประกอบด้วยกิจกรรม Big Rock จํานวน 62 กิจกรรม และกฎหมายที่ควรปรับปรุงหรือจัดทําใหม่ จํานวน 45 ฉบับ โดยมีการถ่ายระดับกิจกรรม Big Rock สู่การปฏิบัติให้เห็นเป็นรูปธรรม และสามารถดําเนินการขับเคลื่อนสู่การบรรลุผลตามเป้าหมายอันพึงประสงค์ได้ รวมทั้งใช้เป็นข้อมูลสําคัญในการกํากับ ติดตามและรายงานความคืบหน้าในการดําเนินการตามแผนการปฏิรูปประเทศต่อรัฐสภาทุก 3 เดือนตามมาตรา 270 ของรัฐธรรมนูญแห่งราชอาณาจักรไทย พ.ศ. 2560 และให้ผู้ที่เกี่ยวข้องมีข้อมูลประกอบการติดตาม เร่งรัดการดําเนินงานตามเป้าหมายได้อย่างตรงจุดและมีประสิทธิภาพ
1.1.2 การใช้งานระบบติดตามและประเมินผลแห่งชาติ (eMENSCR) สําหรับการติดตาม ตรวจสอบ และประเมินผลการดําเนินงานตามแผนการปฏิรูปประเทศ (ฉบับปรับปรุง) สศช. ได้พัฒนาระบบ eMENSCR เพื่อใช้เป็นระบบหลักเพียงระบบเดียวในการติดตาม ตรวจสอบ ประเมินผลการดําเนินการตามกิจกรรม Big Rock และได้เพิ่มเมนูการรายงานความก้าวหน้าการดําเนินการตามกิจกรรมดังกล่าวเพื่อให้หน่วยงานร่วมดําเนินการ ผู้รับผิดชอบโครงการเป็นผู้รับผิดชอบในการนําเข้าข้อมูลรายละเอียดโครงการ/การดําเนินงานให้ครบถ้วนน และรายงานความก้าวหน้าโครงการ/การดําเนินงานภายใน 1 เดือนนับจากวันสิ้นสุดไตรมาสตามที่กําหนดไว้ในระเบียบว่าด้วยการติดตาม ตรวจสอบ และประเมินผลการดําเนินการตามยุทธศาสตร์ชาติและแผนการปฏิรูปประเทศ พ.ศ. 2562 และหน่วยงานรับผิดชอบหลักเป็นผู้รับผิดชอบในการประมวลผลข้อมูลความก้าวหน้าโครงการ/การดําเนินงาน เพื่อนํามารายงานความก้าวหน้ารายเป้าหมายย่อย (MS) และรายงานภาพรวมความก้าวหน้าของกิจกรรม Big Rock ผ่านระบบ eMENSCR ต่อไป
1.2 แผนขับเคลื่อนกิจกรรม Big Rock จํานวน 62 กิจกรรม และรายการโครงการ/การดําเนินงานที่ส่งผลต่อการบรรลุเป้าหมายย่อย โดยรายละเอียดของแผนขับเคลื่อนกิจกรรมฯ ประกอบด้วย หน่วยงานร่วมดําเนินการ ซึ่งเป็นหน่วยงานที่รับผิดชอบในการดําเนินงาน/โครงการที่สนับสนุนการบรรลุเป้าหมายของกิจกรรมฯ เป้าหมายย่อย จะเป็นเป้าหมายความสําเร็จที่ถ่ายระดับมาจากผลการดําเนินการตามขั้นตอนและวิธีการของกิจกรรมฯ โดยกําหนดผลที่จะเกิดขึ้นเมื่อสิ้นสุดไตรมาส ระยะเวลาที่แล้วเสร็จ เป็นการแสดงช่วงระยะเวลาที่คาดว่าจะแล้วเสร็จของแต่ละเป้าหมายย่อยเพื่อใช้ในการกํากับ ติดตาม เร่งรัดการดําเนินการให้เป็นไปตามขั้นตอนและระยะเวลาที่กําหนด และโครงการและการดําเนินงานที่ส่งผลต่อเป้าหมายของกิจกรรมฯ ซึ่งจําเป็นต้องรองรับการขับเคลื่อนกิจกรรมฯ ตลอดกระบวนการ ซึ่งโครงการ/การดําเนินงานนั้นจะส่งผลให้เกิดผลผลิตตามเป้าหมายย่อยภายในระยะเวลาที่กําหนด โดยได้มีการจัดลําดับความสําคัญจําแนกเป็น 3 ระดับ ได้แก่ 1) โครงการ/การดําเนินงานที่มีความจําเป็นเร่งด่วนที่สุด หากไม่ดําเนินการจะทําให้การปฏิรูปประเทศไม่บรรลุผลตามที่กําหนด 2) มีความจําเป็นเร่งด่วน และ 3) มีความจําเป็นเพื่อใช้ในการกํากับ ติดตาม และเร่งรัดการดําเนินงานได้อย่างตรงจุด สรุปได้ดังนี้
ประเด็น
การปฏิรูปประเทศ
จํานวนโครงการ/การดําเนินงานภายใต้แผนขับเคลื่อนกิจกรรม Big Rock
รวมทั้งสิ้น
มีความจําเป็นเร่งด่วนที่สุด
มีความจําเป็นเร่งด่วน
มีความจําเป็น